als_Latn dik_Latn sag_Latn
Së shpejti do të kemi internet prej gjenomeve
Noa është fëmijë gjashtëvjeçar që vuan nga një çrregullim pa emër. Këtë vit, mjekët e tij do të fillojnë t'i dërgojnë informatat e tij gjenetike nëpër internet për të parë se a ka dikush në botë si ai. Gjetja e një rasti të njejtë si Noa do të bëjë ndryshim të madh.
Noa zhvillohet më ngadalë se moshatarët e tij, përdor ndihmë gjatë ecjes dhe flet vetëm disa fjalë. Ai sëmuret më rëndë me kalimin e kohës. Inçizimet tregojnë që truri i tij po zvogëlohet. ADN-ja e tij është analizuar në spitalin e fëmijëve në lindje të Ontarios dhe analizat tregojnë që ka gabime në ADN. Nëse nuk gjendet tjetër fëmijë me këto simptome ose gabim të ngjashëm të ADN-së, mjekët nuk mund të zbulojnë se cili gabim në ADN-në e tij është më i rëndësishmi.
Muajin e kaluar, programuesit në Toronto kanë filluar të testojnë sistem për shkëmbim të informacionit gjenetik me spitale tjera. Këto spitale kujdesen për fëmijë me çrregullime prej mutacioneve të rralla të gjeneve. Sistemi i quajtur Match maker exchange paraqet diçka të re - mënyrë për krahasim direkt të ADN-së nga një i sëmurë në çdo anë të botës. Kjo mundësohet me internet.
Epoka e re në mjekësi varet nga krahasimet e gjenomeve, për të cilat shkencëtarët mendojnë që nuk jemi të gatshëm. Gjenomet zakonisht ruhen në disqe të forta dhe dërgohen me postë. Një pjesë të madhe të tyre nuk i kemi në internet. Problemi është tek shkencëtarët që nuk duan t'i shpërndajnë gjenomet e njerëzve.
Projekti i ri
për ndarje të gjenomeve në internet do të mund ta zgjidhë problemin. Për 1-2 vjet mund të presim një pjesë të tërë të internetit plot me gjenome.
als_Latn als_Latn als_Latn als_Latn als_Latn als_Latn als_Latn